จับตา TRUE ร่วง! เหตุหุ้นลูกเข้าเทรดวันนี้ 8 พันล้านหุ้น
จับตา TRUE ร่วง! เหตุหุ้นลูกเข้าเทรดวันนี้
6 ก.ค. 2559

ผู้สื่อข่าวรายงานว่า ในวันนี้ (6 ก.ค.) บริษัท ทรู คอร์ปอเรชั่น จำกัด (มหาชน) หรือ TRUE มีการเริ่มซื้อขายหุ้นเพิ่มทุนจากจำนวนหุ้นสามัญ 24,977,013,643หุ้น ทุนเดิม 99,908,054,572 บาท และมีจำนวนหุ้นเพิ่มทุนใหม่หุ้นสามัญ 8,391,181,658 หุ้น
ทั้งนี้ส่งผลให้มีทุนใหม่ 133,472,781,204 บาท หุ้นสามัญ 33,368,195,301หุ้น มูลค่าหุ้นที่ตราไว้ 4 บาทต่อหุ้น จัดสรรให้ผู้ถือหุ้นเดิม ซึ่งกำหนดรายชื่อ ณ วันที่ 21 เมษายน 2559 จำนวน 1,462,100,610 หุ้นอัตรา (หุ้นเดิม : หุ้นใหม่) 16.83053 : 1ราคาจองซื้อ 7.15 บาท/หุ้น วันจองซื้อและชำระเงิน วันที่ 7 มิ.ย. 2559 ถึงวันที่ 21 มิ.ย. 2559
อีกทั้งจัดสรรรเพื่อการใช้สิทธิของใบแสดงสิทธิในการซื้อหุ้นเพิ่มทุนที่โอนสิทธิได้ (TRUE-T1) จำนวน 6,929,081,048 หน่วยแปลงเป็นหุ้นสามัญจำนวน 6,929,081,048 หุ้นอัตรา (ใบแสดงสิทธิ: หุ้น) 1 : 1ราคาใช้สิทธิ 7.15บาท/หุ้นวันใช้สิทธิ 22 มิ.ย. 2559วันที่เริ่มซื้อขาย 6 ก.ค. 2559
อนึ่งหุ้นเพิ่มทุนที่เพิ่มเข้ามานั้นมีความเสี่ยงที่จะส่งผลให้ราคาหุ้นไดลูทสูง ทั้งนี้ขึ้นอยู่กับจำนวนหุ้นเพิ่มทุนที่เพิ่มเข้ามาว่ามีจำนวนมากน้อยแค่ไหน หรือคิดเป็นกี่เปอร์เซ็นต์ของหุ้นจดทะเบียน